Det første skriftlige vitnesbyrd man har om skutehandelen er fra 1665, hvor skutehandlerne i Klitmøller søker kongen om tillatelse til å fortsette den handel de "siden Arilds tid" hadde bedrevet over Skagerrak. Skutehandelen foregikk utenfor bygrensene og kunne derfor unndra seg skatt og toll med derav bedre konkurranseevne. Dette var en torn i øyet på kjøpmenn i byene. Kjøpmenn fra de nærmeste danske byene Thisted og Hjørring klaget derfor til kongen.